Publication: Magyar Közlöny
Issue: MK-2010-204 (Year: 2010, Number: 204)
Era: contemporary
Section: állományú katonáinak jogállásáról szóló 2001. évi XCV. törvény 56. § e)–f) pontjában, és 59. § (2) bekezdés
Paragraph Index: 1846

b) törthónap: olyan hónap, amelyben a munkavállalónak nem volt a teljes hónapra vonatkozóan járulékalapot képezõ jövedelme, azaz amelyben a munkavállaló munkaviszonya nem állt fenn a hónap elsõ napjától a hónap utolsó napjáig, illetve amely alatt a munkavállalónak járulékfizetés alól mentes idõszaka volt. Az érintett hónapok számának meghatározásakor a teljes hónapot 1 hónapszámmal kell figyelembe venni. A törthónapok esetében a hónapszám számítási módja: az aktuális hónapon belül azoknak a naptári napoknak a számát, amelyekre vonatkozóan a munkavállalónak volt járulékalapja, el kell osztani az aktuális hónap naptári napjainak számával. A törthónaphoz tartozó hónapszám az így kapott törtszám – a kerekítés általános szabályai szerint – két tizedesre kerekített értéke. Az igazolólap 18. pontjához a vizsgált idõszakba tartozó hónapok fenti módon kiszámolt egész és tört hónapok hónapszámainak összegét kell írni.

Source: https://magyarkozlony.hu/hivatalos-lapok/e7d4625eca6c364e63c0f70163a048ebc36e796c/dokumentumok/dc0314e0d1e9a57f1368fee3e24cd313fc406334/letoltes